PRIOPĆENJE ZA MEDIJE

*Sezona na Lošinju tradicionalno započinje raskošnim Uskrsom u Boutique Hotelu Alhambra i Hotelu Bellevue*

Mali Lošinj, 15. ožujka 2023. – **Boutique Hotel Alhambra i Hotel Bellevue nakon zimskih mjeseci ponovno otvaraju svoja vrata za Uskrs te na taj način i službeno započinju novu turističku sezonu. Raskošnom uskrsnom ponudom, s Michelinovim potpisom, ističe se Boutique Hotel Alhambra koji će u trodnevnom programu od 7. do 10. travnja goste oduševiti Gala večerom te nagrađivanom vinskom ponudom od preko 660 vrhunskih etiketa. Za zadovoljstvo onih kojima je prioritet opuštanje pobrinuo se Hotel Bellevue, koji od 6. do 10. travnja goste očekuje bogatim programom namijenjenim za potpuni odmor tijela i uma.**

Boutique Hotel Alhambra ovog će proljeća gostima ponovno ponuditi savršen produženi vikend*,* uz pomno pripremljen gastronomski program te bogatu wellness ponudu u *Alhambra Cube Spa* centru. Gostima već dobro poznati [*Blistavi Uskrs*](https://www.losinj-hotels.com/hr/hoteli-i-vile/hotel-alhambra-and-vila-augusta/ponude/uskrs/)u Alhambri svoje će glavne atribute prije svega pokazati u restoranu Alfred Keller - Michelinovom zvjezdicom nagrađivanom signature restoranu Boutique Hotela Alhambra pod vodstvom talentiranog mladog chefa Michaela Gollenza. Nositelj priznanja „Veliki chef sutrašnjice“ chef Gollenz će ovog Uskrsa goste dočekati epikurejskom gala večerom, koja će spojiti okuse tradicije sa suvremenim *fine diningom*. Hedonističkih užitaka neće nedostajati ni na uskrsno jutro, koje će gosti u krugu obitelji i prijatelja moći provesti uz ekskluzivni *„Bubbles and Sparkles“ Champagne Sunday Brunch,* jazz glazbu i široku paletu gastronomskih specijaliteta. Gostima će tijekom čitavog vikenda na raspolaganju biti jedinstveni tretmani kristalima te brojne prirodom inspirirane terapije za pomlađivanje i obnavljanje energije.

[*Uskrsna čarolij*](https://www.losinj-hotels.com/hr/hoteli-i-vile/hotel-bellevue/ponude/uskrs/)*a* u Hotelu Bellevue dobiva nastavak i ove godine, a svojim novim programom zadržava pažnju svih generacija. Za gurmansko putovanje dalekim Istokom bit će zadužen svjetski priznati chef Orhan Cakiroglu, koji će pripremiti Usagi Matsunoki Gala večeru s izuzetnim izborom jela, poput *beef tartarea* i crnog kavijara, poširanog jastoga i sushi rolada inspiriranih *foie grasom.* Kako bi se potpuno prepustili odmoru i opuštanju pobrinut će se ponajbolji svjetski wellness u Bellevue Spa Clinic-u, gdje sve goste čekaju brojni *signature* wellness i spa rituali. Ne propustite iskoristiti *Spa Golden Hour* kojinudi 20% popusta na apsolutno sve tretmane koji će vas razmaziti. Naposljetku, nezaboravan Uskrs za one najmlađe, osigurat će *Kids’ Club* Hotela Bellevue, u kojem će zabava uz razne igre i radionice trajati tijekom čitavog vikenda.